stanford-oval/wikipedia huggingface dataset:
ลวดลายในธรรมชาติ
บรรณานุกรม > ผู้เขียนที่ริเริ่ม

Fibonacci, Leonardo. Liber Abaci , 1202.
----- translated by Sigler, Laurence E. Fibonacci's Liber Abaci. Springer, 2002.
Haeckel, Ernst. Kunstformen der Natur (Art Forms in Nature), 1899–1904.
Thompson, D'Arcy Wentworth.  On Growth and Form. Cambridge, 1917.
บรรณานุกรม > หนังสือทั่วไป

Adam, John A. Mathematics in Nature: Modeling Patterns in the Natural World. Princeton University Press, 2006.
Ball, Philip. Nature's Patterns: a tapestry in three parts. 1:Shapes. 2:Flow. 3:Branches. Oxford, 2009.
Murphy, Pat and Neill, William. By Nature's Design. Chronicle Books, 1993.
Rothenburg, David. Survival of the Beautiful: Art, Science and Evolution. Bloomsbury Press, 2011.
Stevens, Peter S. Patterns in Nature. Little, Brown & Co, 1974.
Stewart, Ian. What Shape is a Snowflake? Magical Numbers in Nature. Weidenfeld & Nicolson, 2001.
บรรณานุกรม > ลวดลายจากธรรมชาติ (เชิงศิลปะ)

Edmaier, Bernard. Patterns of the Earth. Phaidon Press, 2007.
Macnab, Maggie. Design by Nature: Using Universal Forms and Principles in Design. New Riders, 2012.
Nakamura, Shigeki. Pattern Sourcebook: 250 Patterns Inspired by Nature.. Books 1 and 2. Rockport, 2009.
O'Neill, Polly. Surfaces and Textures: A Visual Sourcebook. Black, 2008.
Porter, Eliot, and Gleick, James. Nature's Chaos. Viking Penguin, 1990.
แหล่งข้อมูลอื่น

Fibonacci Numbers and the Golden Section เก็บถาวร 2016-02-10 ที่ เวย์แบ็กแมชชีน
Phyllotaxis: an Interactive Site for the Mathematical Study of Plant Pattern Formation เก็บถาวร 2012-05-07 ที่ เวย์แบ็กแมชชีน
ลวดลายฟีโบนัชชีพบได้ทั่วไปในโครงสร้างของพืชรวมถึงต้น Queen sago (Cycas circinalis) เหล่านี้
D'Arcy Thompson ริเริ่มการศึกษาของการเติบโตและรูปร่างในหนังสือของเขาซึ่งตีพิมพ์ในปีค.ศ.1917
คอมโพสิตแพตเทิร์น เพลี้ยอ่อน และลูกที่พึ่งเกิดในรูปแบบของกลุ่มคล้ายอะเรย์บนใบ Sycamore แบ่งเป็นรูปหลายเหลี่ยมโดยเส้นแบ่งใบ
รูปแบบการเติบโตของต้นไม้คล้ายรูปแบบของแฟร็กทัลระบบแอล
ซาตาอันดางี

| --- | --- |
ซาตาอันดางี
ประเภท: แป้งทอด
แหล่งกำเนิด: จีน
ภูมิภาค: จีนใต้, โอกินาวะ
ส่วนผสมหลัก: แป้ง, น้ำตาล, ไข่
 ตำราอาหาร: ซาตาอันดางี   สื่อ: ซาตาอันดางี
ซาตาอันดางี (ญี่ปุ่น: サーターアンダーギー; โรมาจิ: sātā andāgī) เป็นขนมแป้งทอดกรอบคล้ายกับโดนัท, มาลัสซาดา หรือ โอลีโบลเลิน ที่มีที่มาจากจีนตอนใต้ ซึ่งเรียกในชื่อ ซ้าย้ง (จีน: 沙翁; พินอิน: shāwēng; ยฺหวิดเพ็ง: sa¹ jung¹; เยลกวางตุ้ง: sā yūng) ก่อนจะแพร่หลายในจังหวัดโอกินาวะของประเทศญี่ปุ่น และได้รับความนิยมเช่นกันในฮาวาย ซาตาอันดางีทำมาจากแป้ง, น้ำตาล และไข่ ผสมกัน ปั้นเป็นก้อน และนำไปทอดกรอบ
ในชื่อภาษาโอกินาวะ ซาตา หมายถึง "น้ำตาล" และ อันดางี หมายถึง "ทอดกรอบ" ("น้ำมัน" (อันดา) + "ทอด" (อางี))
ซาตาอันดางีเป็นอาหารโอกินาวะ และเช่นเดียวกับขนมหวานอื่น ๆ ในหมู่เกาะริวกิว วิธีการทำได้สืบทอดมาจากเทคนิกที่ผสมผสานจากจีนและญี่ปุ่น
ณัฐชา นีน่า เจสซิกา พาโดวัน

| ณัฐชา นีน่า เจสซิกา พาโดวัน |
| --- | --- |
เกิด: 16 พฤษภาคม พ.ศ. 2557 (10 ปี) กรุงเทพมหานคร ประเทศไทย
อาชีพ: นักแสดง
ปีที่แสดง: พ.ศ. 2563–ปัจจุบัน
ผลงานเด่น: พิมพ์รดา – บ่วงวิมาลา (2565)  พุตตาน / แม่หญิงการะเกด (วัยเด็ก) – พรหมลิขิต (2566)  ยี่ – ธี่หยด (2566)
ณัฐชา นีน่า เจสซิกา พาโดวัน (เกิด​ 16 ​พฤษภาคม​ พ.ศ​. ​2557) ชื่อเล่น นีน่า เป็นนักแสดงเด็กลูกครึ่งไทย-อังกฤษ เป็นที่รู้จักในบทบาท "พุตตาน" / แม่หญิงการะเกด" (วัยเด็ก) จากละครเรื่อง พรหมลิขิต และบทบาท "ยี่" จากภาพยนตร์เรื่อง ธี่หยด และ ธี่หยด 2 กับบทบาท "วาเลน" / "สเตลล่า (วัยเด็ก)" จาก ตาคลี เจเนซิส ปัจจุบันเป็นศิลปินฝึกหัดในค่าย GMM Sauce ในเครือ จีเอ็มเอ็ม แกรมมี่ โดยมีเพลง รักมาก ก.ไก่ ล้านตัว
ประวัติ

ณัฐชา นีน่า เจสซิกา พาโดวัน เกิดเมื่อวันที่ 16 พฤษภาคม พ.ศ. 2557 ที่กรุงเทพมหานคร มีภูมิลำเนาอยู่ที่จังหวัดอุดรธานี
ประวัติ > เข้าสู่วงการ

นีน่า ณัฐชา เข้าสู่วงการจากการแสดงละครเรื่องซ่อนเงารัก เมื่อปี 2563 โดยรับบทเป็น ขวัญเอย / ขวัญมา (วัยเด็ก) ต่อมาในปี 2565 เธอมีผลงานถึง 2 เรื่องคือภาพยนตร์เรื่อง ภาพหวาด โดยรับบทเป็น เรเชล เด็กหญิงตาบอด นับเป็นภาพยนตร์เรื่องแรกของเธอ และบ่วงวิมาลา รับบท พิมพ์ ลูกสาวของกันย์และอรปรียา จากนั้นในปี 2566 เธอมีผลงาน 3 เรื่องคือละครโทรทัศน์เรื่องรักในรอยลวง รับบทเป็น รัมภ์รดา (วัยเด็ก) ภาพยนตร์เรื่องธี่หยด รับบทเป็น ยี่ และละครเรื่องพรหมลิขิต ภาคต่อของบุพเพสันนิวาส โดยรับบทเป็นพุตตาน (วัยเด็ก)
ผลงาน > ภาพยนตร์

| ปี | เรื่อง | แสดงเป็น |
| --- | --- | --- |
| 2565 | ภาพหวาด | เรเชล |
| 2566 | ธี่หยด | ยี่ |
| 2567 | ตาคลี เจเนซิส | วาเลน / สเตลล่า (วัยเด็ก) |
| 2567 | ธี่หยด 2 | ยี่ |
| 2568 | ธี่หยด 3 | ยี่ |
ผลงาน > ละครโทรทัศน์

| ปี | เรื่อง | แสดงเป็น | ช่อง |
| --- | --- | --- | --- |
| 2563 | ซ่อนเงารัก | ขวัญเอย (เอย) / ขวัญมา (มายด์) (วัยเด็ก) | ช่อง 3 |
| 2565 | บ่วงวิมาลา | พิมพ์รดา เศวตศิริ (น้องพิมพ์) | ช่อง 7 HD |
| 2565 | สามีเงินผ่อน | อนุศนิยา (วัยเด็ก) | อมรินทร์ทีวี |
| 2566 | รักในรอยลวง | รัมภ์รดา / ขนิษฐา (นิด) (วัยเด็ก) | ช่อง 7 HD |
| 2566 | พรหมลิขิต​ | พุตตาน (วัยเด็ก) / แม่หญิงการะเกด (วัยเด็ก) | ช่อง​ 3 |
| 2567 | ต้องรักมหาสมุทร | มีนา | จีเอ็มเอ็ม 25 |
| 2567 | The Loyal Pin ปิ่นภักดิ์ | ท่านหญิงอนิลภัทร (วัยเด็ก) | Workpoint 23 |
| 2568 | ผู้บ่าวสุดซ่าส์กะอีหล่าขาซิ่ง | แหลม (วัยเด็ก) | ช่อง 3 |
| ระหว่างถ่ายทำ | กลิ่นมาลี | มาลี (วัยเด็ก) | ช่องวัน 31 |
วงศ์กุหลาบ

| Rosaceae ช่วงเวลาที่มีชีวิตอยู่: 110Ma  PreꞒ Ꞓ O S D C P T J K Pg N  ↓  Cretaceous - Recent |
| --- | --- |

ดอกของ Rosa arvensis

การจำแนกชั้นทางวิทยาศาสตร์
อาณาจักร:: Plantae
หมวด:: Magnoliophyta
ชั้น:: Magnoliopsida
อันดับ:: Rosales
วงศ์:: Rosaceae Juss.


การกระจายพันธุ์
Rosaceae หรือ วงศ์กุหลาบ เป็นวงศ์ของพืช มีประมาณ 3000 ชนิด ใน 100 สกุล ชื่อวงศ์มาจากสกุล Rosa สกุลใหญ่สุดคือ Sorbus, Crataegus และ Cotoneaster
การกระจายพันธุ์

วงศ์กุหลาบมีการกระจายพันธุ์ไปทั่วโลก แต่ส่วนมากอยู่เหนือเส้นศูนย์สูตร
อนุกรมวิธาน

วงศ์กุหลาบแบ่งเป็น 4 วงศ์ย่อยคือ: Rosoideae, Spiraeoideae, Maloideae, และ Amygdaloideae, โดยวิเคราะห์จากโครงสร้างผล ผลการศึกษาเมื่อเร็วๆนี้ระบุบว่าไม่ใช้ทั้งหมดของกลุ่มนี้จะเป็นกลุ่มสิ่งมีชีวิตที่มีบรรพบุรุษร่วมกัน จึงมีการปรับปรุงให้เป็นสามวงศ์ย่อย แคลดโดแกรม (cladogram) ของวงศ์ตาม APG II แสดงดังข้างล่าง
ลักษณะทางพฤกษศาสตร์

พืชในวงศ์เป็นทั้งไม้ล้มลุก ไม้พุ่ม หรือต้นไม้
ใบโดยทั่วไปจัดเรียงเป็นเกลียว แต่มีใบตรงข้ามกันในบางชนิด ใบประกอบใบเดี่ยวหรือคล้ายขนนก ประกอบพบใน 30 สกุล ขอบใบมักเป็นจักฟันเลื่อย มีหูใบซึ่งเป็นพื้นฐานของวงศ์ และไม่มีหูใบในหลายๆกลุ่มของ Spiraeoideae มีสองต่อมบนปลายก้านใบ
ดอก มักสะดุดตา สมมาตร (มักเป็นวงกลม) มีสองเพศในดอกเดียว ทั่วไปมี 5 กลีบเลี้ยง 5 กลีบดอก มีเกสรเพศผู้จำนวนมาก ขดเป็นวงก้นหอย ฐานดอกรูปถ้วย ดอกสามารถเป็นช่อกระจะ ช่อเชิงลด หรือ ช่อกระจุกแน่น, ดอกเดี่ยวนั้นหายาก
ผลมีหลากหลาย สามารถเป็นผลแตกแนวเดียว, ผลแห้งแตก, ผลเปลือกแข็งเมล็ดเดียว, ผลแห้งเมล็ดล่อน, ผลเมล็ดเดียวแข็ง (Prunus) และ ผลวิสามัญ เหมือน ผลแบบแอปเปิล หรือผลของต้นกุหลาบ ผลพืชหลายชนิดในวงศ์สามารถกินได้
แหล่งข้อมูลอื่น

Genome Database for Rosaceae เก็บถาวร 2009-06-15 ที่ เวย์แบ็กแมชชีน at Washington State University
Rosaceae เก็บถาวร 2009-05-03 ที่ เวย์แบ็กแมชชีน at the University of Illinois.
Rosaceae full family list at Plants For A Future - Species Database.
Family Rosaceae เก็บถาวร 2011-05-24 ที่ เวย์แบ็กแมชชีน Flowers in Israel
Rosaceae of Chile, by Chileflora[ลิงก์เสีย]
Family Rosaceae Diagnostic photos of many different species at the Morton Arboretum
อุไรวรรณ ศิวะกุล

| อุไรวรรณ ศิวะกุล |
| --- | --- |
อุไรวรรณ ศิวะกุล
เกิด: อุไรวรรณ ทัฬหพงศ์พันธุ์ 1 มิถุนายน พ.ศ. 2498 (อายุ 69 ปี) อำเภอสุขสำราญ จังหวัดระนอง
สัญชาติ: ไทย
ศิษย์เก่า:  วิทยาลัยครูภูเก็ต (ปัจจุบัน: มหาวิทยาลัยราชภัฏภูเก็ต)  มหาวิทยาลัยศรีนครินทรวิโรฒ วิทยาเขตสงขลา (ปัจจุบัน: มหาวิทยาลัยทักษิณ)  มหาวิทยาลัยศรีนครินทรวิโรฒ วิทยาเขตประสานมิตร 
อาชีพ: ครู
มีชื่อเสียงจาก: โรงเรียนกวดวิชาวรรณสรณ์
คู่สมรส: อนุสรณ์ ศิวะกุล
บุตร: อกนิษฐ์พล ศิวะกุล อธิปพร ศิวะกุล
เว็บไซต์: อาจารย์อุไรวรรณ ศิวะกุล - โรงเรียนกวดวิชาวรรณสรณ์
อุไรวรรณ ศิวะกุล (สกุลเดิม: ทัฬหพงศ์พันธุ์) หรือเป็นที่รู้จักในชื่อ อาจารย์อุ๊ เป็นอาจารย์สอนพิเศษวิชาเคมี ผู้ก่อตั้งโรงเรียนกวดวิชาวรรณสรณ์ (เคมี อาจารย์อุ๊) โรงเรียนกวดวิชาเคมีที่ได้รับการนิยมสูงที่สุดในประเทศไทย  และ อาคารวรรณสรณ์ ศูนย์รวมสถาบันกวดวิชาในเขตราชเทวี

อาจารย์อุไรวรรณได้รับการเรียกขานเป็นติวเตอร์อันดับหนึ่งในใจนักเรียนไทยมากว่า 10 ปี และยังถูกเรียกขานว่าเป็น "ติวเตอร์เคมีที่มีลูกศิษย์นับล้านคน" และเป็น "คุณครูที่มีลูกศิษย์มากที่สุด" และยังได้รับการไว้วางใจจากกระทรวงศึกษาธิการให้เป็นวิทยากรรับเชิญในการติววิชาเคมีในหลายโอกาส
ประวัติ

ด้านการทำงานของอาจารย์อุ๊นั้นเดิมรับราชการครูที่โรงเรียนทับหลีสุริยวงศ์ทันทีหลังจากที่เรียนจบเมื่อ พ.ศ. 2519 และได้ลาออกจากราชการเมื่อ พ.ศ. 2521 เพื่อไปศึกษาต่อในระดับปริญญาตรีและปริญญาโทตามลำดับ เมื่อศึกษาจบจึงกลับมารับราชการครูต่อที่โรงเรียนสตรีเศรษฐบุตรบำเพ็ญ กรุงเทพมหานคร ตั้งแต่ พ.ศ. 2526 ถึง พ.ศ. 2532 และย้ายไปรับราชการที่โรงเรียนสามเสนวิทยาลัย ตั้งแต่เมื่อศึกษาระดับปริญญาโท อาจารย์อุ๊ได้เริ่มทำธุรกิจกวดวิชาเป็นการหารายได้พิเศษ และได้กระทำต่อเนื่องมาเมื่อรับราชการครู เมื่อสอนอยู่ที่โรงเรียนสามเสนวิทยาลัยได้เช่าตึกแถวในละแวกนั้นเพื่อเปิดสอนพิเศษ และทำให้นักเรียนในละแวกใกล้เคียงรู้จักและสมัครเรียนมากขึ้นจากการความสำเร็จของรุ่นก่อนๆ อาจารย์อุ๊จึงลาออกจากการรับราชการครู ไปเปิดธุรกิจกวดวิชาร่วมกับสามี นายอนุสรณ์ ศิวะกุล ซึ่งลาออกจากตำแหน่งผู้ช่วยผู้อำนวยการโรงเรียนสามเสนวิทยาลัย
ประวัติ > การศึกษา

ระดับประถมศึกษา วุฒิ ป.7 เมื่อ พ.ศ. 2512 จาก โรงเรียนบ้านทุ่งหงาว
ระดับมัธยมศึกษา วุฒิ มศ. 3 เมื่อ พ.ศ. 2515 จาก โรงเรียนสตรีระนอง
ระดับอนุปริญญา วุฒิ ป.กศ.สูง (เอกวิทยาศาสตร์) เมื่อ พ.ศ. 2519 จาก วิทยาลัยครูภูเก็ต
ระดับปริญญาตรี วุฒิ กศ.บ. (เกียรตินิยมอันดับ 1) เมื่อ พ.ศ. 2523 จาก มหาวิทยาลัยศรีนครินทรวิโรฒ สงขลา(ปัจจุบันคือ มหาวิทยาลัยทักษิณ)
ระดับปริญญาโท วุฒิ กศ.ม. (เคมี) เมื่อ พ.ศ. 2525 จาก มหาวิทยาลัยศรีนครินทรวิโรฒ ประสานมิตร
ประวัติ > ประวัติการทำงาน > การรับราชการ

พ.ศ. 2519–2521 รับราชการที่โรงเรียนทับหลีสุริยวงศ์ จังหวัดระนอง จากนั้นลาออกจากราชการเพื่อศึกษาต่อระดับปริญญาตรีและปริญญาโท
พ.ศ. 2526–2532 รับราชการที่โรงเรียนสตรีเศรษฐบุตรบำเพ็ญ กรุงเทพมหานคร
พ.ศ. 2532–2537 รับราชการที่โรงเรียนสามเสนวิทยาลัย กรุงเทพมหานคร ตำแหน่ง อาจารย์ 2 ระดับ 7 หลังจากนั้นลาออกจากราชการเพื่อประกอบธุรกิจส่วนตัว
ประวัติ > ประวัติการทำงาน > การสอนกวดวิชา

พ.ศ. 2525 เริ่มสอนกวดวิชาในขณะที่ศึกษาอยู่ในระดับปริญญาโท เพื่อเป็นงาน พิเศษในขณะที่กำลังศึกษาอยู่
พ.ศ. 2529–2531 เริ่มเปิดเป็นโรงเรียนกวดวิชาของตนเองครั้งแรก ที่ศูนย์การค้าเซ็นทรัลลาดพร้าว
พ.ศ. 2532–ปัจจุบัน เปิดเป็นโรงเรียนกวดวิชา โรงเรียนกวดวิชาวรรณสรณ์
ประวัติ > ชีวิตส่วนตัวและครอบครัว

สมรสกับนายอนุสรณ์ ศิวะกุล หรือ อาจารย์เจี๊ยบ อดีตผู้ช่วยผู้อำนวยการโรงเรียนสามเสนวิทยาลัย ปัจจุบันเป็นประธานผู้บริหารบริษัทวรรณสรณ์และโรงเรียนกวดวิชาวรรณสรณ์ (เคมี อ.อุ๊), กรรมการผู้จัดการ บริษัท A99
มีบุตร-ธิดารวม 2 คน คือ
อกนิษฐ์พล ศิวะกุล จบการศึกษาระดับปริญญาตรี เศรษฐศาสตร์ (เกียรตินิยมอันดับ 1)The London School of Economics and Political Science (LSE), ระดับปริญญาโท เศรษฐศาสตร์ ที่ มหาวิทยาลัยออกซฟอร์ด, ระดับปริญญาเอก เศรษฐศาสตร์ ที่ มหาวิทยาลัยออกซฟอร์ด
อธิปพร ศิวะกุล (อาจารย์อีฟ) จบการศึกษาระดับปริญญาโทจาก Columbia University ด้านชีววิทยา, ระดับปริญญาตรี Duke University ด้านชีววิทยาและเคมี ปัจจุบันสอนกวดวิชาวิทยาศาสตร์ เคมี และชีววิทยา เป็นภาษาอังกฤษผ่านการทดลองร่วมกับอาจารย์อุ๊
โรงเรียนกวดวิชาวรรณสรณ์ (เคมี อาจารย์อุ๊)

โรงเรียนกวดวิชาวรรณสรณ์ (ชื่อเดิม โรงเรียนกวดวิชาวรรณสรณ์ธุรกิจ) รู้จักกันในชื่อ "เคมี อาจารย์อุ๊" เป็นสถาบันกวดวิชาเคมีตั้งแต่ระดับชั้นมัธยมศึกษาตอนต้นจนถึงตอนปลายตามหลักสูตรของกระทรวงศึกษาธิการ ทำการเรียนการสอนโดยอาจารย์อุไรวรรณ ศิวะกุล (อาจารย์อุ๊) เป็นหลัก และมีอาจารย์อธิปพร ศิวะกุล (อาจารย์อีฟ) ช่วยสอนในบางครั้ง
โรงเรียนกวดวิชาวรรณสรณ์ (เคมี อาจารย์อุ๊) > ประวัติโรงเรียน

ในปี พ.ศ. 2525 อาจารย์อุไรวรรณได้เริ่มทำการสอนพิเศษครั้งแรกในสถาบันกวดวิชาแห่งหนึ่ง จนกระทั่งในปี พ.ศ. 2529 จึงได้เปิดโรงเรียนกวดวิชาของตนเองครั้งแรกในศูนย์การค้าเซ็นทรัลลาดพร้าว และทำการเรียนการสอนเป็นเวลา 3 ปี จนกระทั่งในปี พ.ศ. 2532 ได้เปิดโรงเรียนกวดวิชาวรรณสรณ์เป็นอาคารเรียนแรกในห้องแถวย่านสะพานควาย กรุงเทพมหานคร (ปัจจุบันได้ปิดตัวไปแล้ว) มีการสอนแบบสด และถ่ายทอดสด ก่อนจะเพิ่มระบบการเรียนแบบดีวีดีในเวลาถัดมา
ในราวปี พ.ศ. 2550 – 2551 ได้ย้ายการเรียนการสอนจากสาขาในสยามสแควร์มาที่อาคารวรรณสรณ์ และเป็นสาขาหลักสำหรับการเรียนการสอนจนถึงปัจจุบัน
ในปี พ.ศ. 2556 โรงเรียนกวดวิชาวรรณสรณ์ ได้ริเริ่มระบบการเรียนด้วยคอมพิวเตอร์ (ไพรเวท) ด้วยระบบ Aurum เป็นครั้งแรก ออกแบบและจัดการโดยบริษัท C In Solutions
ในปี พ.ศ. 2560 ได้เปิดตัวคอร์สใหม่คือ “Science Inter” โดยอาจารย์อธิปพร ศิวะกุล (อาจารย์อีฟ) ลูกสาวของอาจารย์อุไรวรรณ เป็นการเรียนการสอนผ่านการทดลองวิทยาศาสตร์และใช้ภาษาอังกฤษ สำหรับนักเรียนระดับประถมศึกษาถึงมัธยมศึกษาตอนต้น ในปีเดียวกัน สถาบันได้เปิดให้ผู้เรียนสามารถเข้าเรียนระบบ Aurum สำหรับวิชาสังคมศึกษา โดยสถาบันกวดวิชาครูป๊อป และความถนัดแพทย์ โดยโรงเรียนกวดวิชาหมอแผน
โรงเรียนกวดวิชาวรรณสรณ์ (เคมี อาจารย์อุ๊) > เนื้อหาที่มีการสอน

เคมีระดับชั้นมัธยมศึกษาตอนต้น ทั้งหลักสูตรปกติ และหลักสูตรพิเศษสำหรับสอบแข่งขัน IJSO
เคมี เล่ม 1 (ม.4) ประกอบด้วย โครงสร้างอะตอม, ตารางธาตุ, พันธะเคมี
เคมี เล่ม 2 (ม.4) ประกอบด้วย โมลและสูตรเคมี, สารละลาย และปริมาณสารสัมพันธ์
เคมี เล่ม 3 (ม.5) ประกอบด้วย สมบัติของของแข็ง ของเหลว และแก๊ส, อัตราการเกิดปฏิกิริยาเคมี, สมดุลเคมี
เคมี เล่ม 4 (ม.5) ประกอบด้วย กรด-เบส, ปฏิกิริยาไฟฟ้าเคมี
เคมี เล่ม 5 (ม.5) ประกอบด้วย เคมีอินทรีย์, ผลิตภัณฑ์พอลิเมอร์
เคมีสำหรับการเตรียมสอบเข้ามหาวิทยาลัย (Entrance) และ ตะลุยโจทย์เคมีสำหรับสอบเข้ามหาวิทยาลัย
นอกจากนี้ยังมีวิทยาศาสตร์เน้นการทดลอง เรียนเป็นภาษาอังกฤษ หรือ Science Inter ซึ่งสอนสดโดยอาจารย์อธิปพร ศิวะกุล (อาจารย์อีฟ) สำหรับนักเรียนระดับประถมศึกษาและมัธยมศึกษาตอนต้นอีกด้วย
โรงเรียนกวดวิชาวรรณสรณ์ (เคมี อาจารย์อุ๊) > รูปแบบการเรียน

โรงเรียนมีระบบการเรียนแบ่งเป็น 3 รูปแบบ ได้แก่
การเรียนสดกับครูผู้สอน โดยอาจารย์อุไรวรรณจะทำการสอนรอบสดเพียงครั้งเดียวต่อเนื้อหาที่สาขาพญาไท เพื่อใช้อัดวิดีโอสำหรับใช้เปิดในการเรียนรูปแบบดีวีดี และ ไพรเวท การเรียนแบบนี้มีจุดเด่นคือผู้เรียนสามารถโต้ตอบและถามคำถามที่สงสัยกับผู้สอนได้โดยตรง
การเรียนรูปแบบดีวีดี เป็นการเรียนโดยผู้เรียนจะนั่งตามเลขที่นั่งของตนในห้องดีวีดีซึ่งประกอบไปด้วยโทรทัศน์ 9-12 เครื่อง กระจายทั่วห้อง และจะเปิดวิดีโอการสอนตามรอบที่ทางสถาบันได้ประกาศไว้ เป็นการเรียนรูปแบบที่ใช้ค่าใช้จ่ายต่ำที่สุด
การเรียนกับคอมพิวเตอร์ (ไพรเวท) ด้วยระบบ Aurum (ซึ่งใช้ร่วมกับสถาบันอื่น ๆ เช่น สถาบันกวดวิชาคณิตศาสตร์คุณครูซุปเค, สถาบันกวดวิชาชีววิทยาไบโอบีม, สถาบันกวดวิชาสังคมศึกษาดาว้องก์) เป็นการเรียนโดยผู้เรียนจองเวลาเรียนด้วยตัวเอง เมื่อถึงเวลาที่จองไว้ ผู้เรียนจะสามารถเข้าสู่ระบบในคอมพิวเตอร์ของห้องเรียนระบบ Aurum เพื่อดูวิดีโอการสอนได้อย่างอิสระ ผู้เรียนจะสามารถกรอ หยุด และข้ามวิดีโอการสอนได้ เป็นการเรียนรูปแบบที่ค่าใช้จ่ายสูงที่สุด
โรงเรียนกวดวิชาวรรณสรณ์ในปัจจุบัน มีสาขาทั่วประเทศรวม 30 สาขา โดยสาขาหลักตั้งอยู่ที่ ชั้น 14-15 อาคารวรรณสรณ์ ถนนพญาไท เขตราชเทวี กรุงเทพมหานคร
ผลงานด้านอื่น ๆ

ได้รับเชิญเป็นสปีคเกอร์ (Speaker) ในทอล์คของ TEDxChulalongkornU ในเดือนกันยายน พ.ศ. 2559 ภายใต้ทอล์ค "ศรัทธาราคาสิบบาท"
แสดงโฆษณาโทรทัศน์ ลูกกลิ้งดับกลิ่นทเวล์ฟ พลัส ไวท์เทนนิ่ง โรลออน ออกอากาศในปีพ.ศ. 2544 ร่วมกับ ธันย์ชนก ฤทธินาคา
แหล่งข้อมูลอื่น

เว็บไซต์โรงเรียนกวดวิชาวรรณสรณ์
อุไรวรรณ ศิวะกุล บน เฟสบุค
ด้านหน้าของสถาบันกวดวิชาเคมี อาจารย์อุ๊สาขาเชียงราย
วงโคโรนา

ภาพวงโคโรนาโดยทั่วไป สังเกตได้โดยดาวเทียม TRACE
วงโคโรนา ก่อให้เกิดโครงสร้างพื้นฐานของโคโรนาชั้นล่างกับเขตเปลี่ยนผ่านของดวงอาทิตย์ ภาพวงที่มีโครงสร้างสลับซับซ้อนและสวยงามนี้เป็นผลลัพธ์โดยตรงจากการบิดเบี้ยวของฟลักซ์แม่เหล็กของดวงอาทิตย์ที่เกิดขึ้นภายในตัวดวงอาทิตย์ จำนวนการเกิดวงโคโรนามีส่วนสัมพันธ์โดยตรงกับวัฏจักรสุริยะ ด้วยเหตุนี้จึงมักพบวงโคโรนาพร้อมกับจุดมืดดวงอาทิตย์ที่พื้นด้านล่าง ฟลักซ์แม่เหล็กขาขึ้นพุ่งผลักผ่านโฟโตสเฟียร์ และปล่อยพลาสมาที่เย็นกว่าลงไปเบื้องล่าง ความแตกต่างระหว่างโฟโตสเฟียร์กับส่วนที่อยู่ภายในดวงอาทิตย์นั่นเองที่ทำให้เกิดจุดมืดดวงอาทิตย์
แหล่งข้อมูลอื่น

TRACE homepage
Solar and Heliospheric Observatory, including near-real-time images of the solar corona
Coronal heating problem at Innovation Reports
NASA/GSFC description of the coronal heating problem
FAQ about coronal heating เก็บถาวร 2010-03-01 ที่ เวย์แบ็กแมชชีน
Animated explanation of Coronal loops and their role in creating Prominences เก็บถาวร 2011-08-10 ที่ เวย์แบ็กแมชชีน (University of Glamorgan)
โซบะมิยาโกะ

โซบะมิยาโกะแบบดั้งเดิม เครื่องถูกซ่อนอยู่ด้านใต้เส้น
โซบะมิยาโกะ (ญี่ปุ่น: 宮古そば; โรมาจิ: Miyako soba) เป็นโซบะโอกินาวะแบบหนึ่ง ซึ่งมีต้นกำเนิดมาจากเกาะมิยาโกะในจังหวัดโอกินาวะ
ภาพรวม

เส้นโซบะมิยาโกะแบบดั้งเดิมมีลักษณะตรงและแบน และน้ำซุป ก็รสชาติเบาบาง ซุปนี้ใช้ดาชิปลาโอแถบผสมกับน้ำซุปหมูและไก่
นอกจากนี้ หนึ่งในลักษณะโดดเด่นที่สุดก็คือเครื่องเคียงมักจะซ่อนอยู่ด้านใต้เส้น เหตุผลที่ซ่อนเครื่องปรุงไว้ใต้เส้นนั้นว่ากันว่าเป็นเพราะต้องการแสดงให้เห็นว่ายากจนข้นแค้นเกินกว่าจะใส่เครื่องปรุงลงไปบนเส้นบะหมี่ และเชื่อว่ามีความเกี่ยวข้องกับภาษีที่สูง  อย่างไรก็ตาม โซบะมิยาโกะสำหรับนักท่องเที่ยวมักจะไม่ซ่อนเครื่องไว้ข้างใต้
ลักษณะภายในร้านคือจะมีผงกะหรี่วางอยู่บนโต๊ะ เวลารับประทานให้โรยผงกะหรี่เพื่อเพิ่มรสชาติ
เริ่มมีร้านจำนวนมากให้บริการโซบะมิยาโกะที่มีเอกลักษณ์ เช่น ผสมผสานกับอาหารไทย ใส่มะเขือเทศ หรือ สมุนไพร
ข้อแตกต่างกับอาหารที่คล้ายกัน

เมื่อเทียบกับโซบะโอกินาวะทั่วไป เส้นโซบะมิยาโกะจะบางกว่าและหยิกน้อยกว่า เนื่องจากมีการละขั้นตอนการนวดด้วยมือในกระบวนการผลิตเส้นโซบะโอกินาวะที่ผลิตบนเกาะห่างไกล เช่น เกาะมิยาโกะ และ เกาะอิชิงากิ อย่างไรก็ตาม กระบวนการนวดด้วยมือนั้นยังคงเหลืออยู่ในโซบะโอกินาวะที่ทำบนเกาะคุเมะ
โซบะยาเอยามะจะมีการใช้เครื่องเทศที่เรียกว่าฮิฮัตสึโมโดกิ ในขณะที่โซบะมิยาโกะไม่มีการใช้
วัดดอนไร่

| วัดดอนไร่ |
| --- | --- |

ชื่อสามัญ: วัดดอนไร่
ที่ตั้ง: เลขที่ 78 หมู่ที่ 1 ตำบลหนองสะเดา อำเภอสามชุก จังหวัดสุพรรณบุรี 72130
ประเภท: วัดราษฎร์
นิกาย: เถรวาท มหานิกาย
ก่อตั้ง: ปลายสมัยรัชกาลที่ 5
ผู้ก่อตั้ง: ราษฎร
พระพุทธรูปสำคัญ: พระพุทธไสยาสน์ ปางบำเพ็ญทุกรกิริยา
เจ้าอาวาส: พระครูสิทธิปัญญากร (ทองลอย ศิริพฤกษ์ ธนปญฺโญ)
มหามงคล: - รูปเหมือนหลวงพ่อมุ่ย - สังขารหลวงพ่อมุ่ย
จุดสนใจ: - มณฑปหลวงพ่อมุ่ย - พิพิธภัณฑ์หลวงพ่อมุ่ย
 สถานีย่อยพระพุทธศาสนา
วัดดอนไร่ ตั้งอยู่เลขที่ 78 หมู่ที่ 1 ตำบลหนองสะเดา อำเภอสามชุก จังหวัดสุพรรณบุรี เป็นวัดราษฎร์ คณะสงฆ์มหานิกาย เขตปกครองคณะสงฆ์ตำบลหนองสะเดา อำเภอสามชุก จังหวัดสุพรณบุรี คณะสงฆ์ ภาค14
ประวัติ

วัดสร้างเมื่อใดไม่ปรากฎหลักฐานชัดเจน จากประวัติคำบอกเล่าว่า เดิมชาวบ้านชุมชนนี้เรียกว่า บ้านหนองตม ต้องเดินทางไปทำบุญยังวัดในชุมชนใกล้เคียง คือ วัดหนองสะเดา ที่บ้านหนองสะเดาบน วัดหนองกระทุ่ม ที่บ้านหนองสะเดาล่าง และวัดโป่งแดง ที่บ้านโป่งแดง ซึ่งตั้งอยู่ห่างไปราว 3 กิโลเมตร
เนื่องจากการคมนาคมและการเดินทางที่ไม่สะดวกนัก ราวปลายสมัยรัชกาลที่ 5 ชาวบ้านหนองตมโดยการนำของ นายยา(ย้า) นางบู่ ต้นตระกูลยาสุกแสง จึงสร้างที่พักสงฆ์ในชุมชน บริเวณพื้นที่มีลักษณะภูมิประเทศเป็นที่ดอนเคยใช้ประกอบเกษตรกรรม (ทำไร่) เรียกว่า ดอนไร่ ซึ่งเป็นไร่เก่าของนายสี นางพูน กับนายแก้ว นางหมอน แล้วนิมนต์พระสงฆ์ผลัดเปลี่ยนมาพำนัก เพื่อประกอบพิธีกรรมทางพระพุทธศาสนา จวบจนมีฐานะเป็นสำนักสงฆ์ และตั้งชื่อตามสถานที่ตั้งว่า วัดดอนไร่
โดยนิมนต์ พระปลั่ง จากวัดโป่งแดง มาเป็นประธานสร้างวัด กระทั่งเป็นเจ้าอาวาสรูปแรกตั้งแต่เมื่อใดไม่ชัดเจน มีเพียงข้อมูลที่ปรากฏในหนังสือทำเนียบคณะสงฆ์ รัตนโกสินทร์ศก 123 (พ.ศ. 2447) ของกระทรวงธรรมการ ระบุว่า "วัดดอนไร่ บ้านดอนไร่ พระปลั่งเป็นเจ้าอาวาส ยังไม่มีพัทธสีมา อยู่ในเขตคณะสงฆ์อำเภอนางบวช เมืองสุพรรณบุรี พระอ้น วัดดอนดอกไม้ เป็นเจ้าคณะแขวงอำเภอนางบวช และอุปัชฌาย์"
ปัจจุบันมีพื้นที่จำนวน 27 ไร่ 1 งาน 39 ตารางวา ได้รับอนุญาตตั้งวัดเมื่อวันที่ 5 มีนาคม พ.ศ. 2456 ได้รับพระราชทานวิสุงคามสีมาครั้งแรก วันที่ 24 ตุลาคม พ.ศ. 2482 เขตวิสุงคามสีมา กว้าง 40 เมตร ยาว 80 เมตร ได้รับพระราชทานวิสุงคามสีมาครั้งสอง วันที่ 14 มีนาคม พ.ศ. 2510 เขตวิสุงคามสีมา กว้าง 40 เมตร ยาว 80 เมตร
เป็นวัดซึ่งมีอดีตเจ้าอาวาส คือ พระครูสุวรรณวุฒาจารย์ (มุ่ย พุทฺธรกฺขิโต) เป็นพระเถราจารย์ที่มีชื่อเสียง เป็นที่เคารพนับถือของประชาชนทั้งในและต่างประเทศ วัตถุมงคลของท่านได้รับความนิยม
ลำดับเจ้าอาวาส

ลำดับเจ้าอาวาส และผู้รักษาการแทนเจ้าอาวาสวัดดอนไร่ (เท่าที่พบข้อมูล)
| ลำดับ | รายนาม | เริ่มวาระ | สิ้นสุดวาระ | หมายเหตุ |
| --- | --- | --- | --- | --- |
| 1 | พระปลั่ง | ตั้งแต่สร้างวัด | - | หัวหน้าที่พักสงฆ์, หัวหน้าสำนักสงฆ์, เจ้าอาวาส, ย้ายไปอยู่ที่อื่น, ภายหลังลาสิกขา และกลับมาอุปสมบทใหม่ จำพรรษาอยู่ที่วัดวิมลโภคารามกระทั่งมรณภาพ |
| 2 | พระพลอย ดีประเสริฐ | - | - | ผู้รักษาการแทนเจ้าอาวาส, ลาสิกขา |
| 3 | พระครูสุวรรณวุฒาจารย์ (มุ่ย มีศรีไชย พุทฺธรกฺขิโต) | พ.ศ. 2466 | พ.ศ. 2472 | ผู้รักษาการแทนเจ้าอาวาส, ย้ายไปอยู่ที่อื่น |
| 3 | พระครูสุวรรณวุฒาจารย์ (มุ่ย มีศรีไชย พุทฺธรกฺขิโต) | พ.ศ. 2475 | พ.ศ. 2517 | เจ้าอาวาส, เจ้าคณะตำบลหนองสะเดา, มรณภาพ |
| - | - | - | - | ผู้รักษาการแทนเจ้าอาวาส, ไม่พบข้อมูล |
| 4 | พระครูสุวรรณพัฒนาภินันท์ (จำเนียร อินทรศักดิ์ อภินนฺโท) | พ.ศ. 2523 | พ.ศ. 2540 | เจ้าอาวาส, เจ้าคณะตำบลหนองสะเดา, มรณภาพ |
| 5 | พระครูสิทธิปัญญากร (ทองลอย ศิริพฤกษ์ ธนปญฺโญ) | พ.ศ. 2541 | - | เจ้าอาวาส, เจ้าคณะตำบลหนองสะเดา, ปัจจุบัน |
อาคาร เสนาสนะ

ประกอบด้วย
อุโบสถ สร้างเมื่อ พ.ศ. 2507 ลักษณะอาคารคอนกรีตเสริมเหล็ก ขนาดกว้าง 20 เมตร ยาว 40 เมตร
ศาลาการเปรียญ สร้างเมื่อ พ.ศ. 2513 ลักษณะอาคารคอนกรีตเสริมเหล็ก ขนาดกว้าง 40 เมตร ยาว 80 เมตร
หอสวดมนต์ สร้างเมื่อ พ.ศ. 2523 ลักษณะอาคารไม้ ขนาดกว้าง 10 เมตร ยาว 20 เมตร
กุฏิสงฆ์ ลักษณะอาคารไม้ จำนวน 10 หลัง
กุฏิสงฆ์ ลักษณะอาคารครึ่งตึกครึ่งไม้ จำนวน 1 หลัง
กุฏิสงฆ์ ลักษณะอาคารครึ่งตึก จำนวน 1 หลัง
ศาลาอเนกประสงค์ สร้างเมื่อ พ.ศ. 2543 ลักษณะอาคารคอนกรีตเสริมเหล็ก ขนาดกว้าง 10 เมตร ยาว 15 เมตร
มณฑปหลวงพ่อมุ่ย หลังเก่า
มณฑปหลวงพ่อมุ่ย หลังใหม่
ปูชนียวัตถุ และสิ่งน่าสนใจ

พระพุทธไสยาสน์ ปางบำเพ็ญทุกรกิริยา ชาวบ้านอัญเชิญขึ้นมาจากลำน้ำกระเสียวซึ่งอยู่ทิศเหนือวัด แล้วนำมาถวายไว้ที่วัดดอนไร่ ปัจจุบันประดิษฐานในอุโบสถ
รูปเหมือนอดีตเจ้าอาวาส คือ พระครูสุวรรณวุฒาจารย์ (มุ่ย พุทฺธรกฺขิโต) สร้างเมื่อ พ.ศ. 2512 ประดิษฐานในมณฑปหลวงพ่อมุ่ย หลังใหม่
สังขารอดีตเจ้าอาวาส คือ พระครูสุวรรณวุฒาจารย์ (มุ่ย พุทฺธรกฺขิโต) ซึ่งมรณภาพตั้งแต่ พ.ศ. 2517 ปัจจุบันทางวัดยังเก็บสังขารไว้ ประดิษฐานในโลงแก้ว ในมณฑปหลวงพ่อมุ่ย หลังใหม่
พิพิธภัณฑ์หลวงพ่อมุ่ย วัดดอนไร่ เป็นสถานที่เก็บรวบรวมและจัดแสดงวัตถุมงคล สิ่งของ เครื่องใช้ต่างๆ ของวัดและชุมชน
การศึกษา

สำนักศาสนศึกษาพระปริยัติธรรม แผนกธรรม เริ่มเปิดสอนเมื่อ พ.ศ. 2523
เทศกาล และงานประจำปี

งานประจำปี ทำบุญครบรอบวันมรณภาพ พระครูสุวรรณวุฒาจารย์ (มุ่ย พุทฺธรกฺขิโต) วันที่ 12 - 18 มกราคม ของทุกปี
พิธีบำเพ็ญกุศลทักษิณานุปทาน วันคล้ายวันมรณภาพ พระครูสุวรรณวุฒาจารย์ (มุ่ย พุทฺธรกฺขิโต) วันที่ 15 มกราคม ของทุกปี
อำเภอเมืองกำแพงเพชร

| อำเภอเมืองกำแพงเพชร |
| --- | --- |
อำเภอ
การถอดเสียงอักษรโรมัน
 • อักษรโรมัน: Amphoe Mueang Kamphaeng Phet
คำขวัญ: พระบรมธาตุคู่บ้าน กล้วยไข่หวานคู่เมือง ลือเลื่องเมืองมรดกโลก
แผนที่จังหวัดกำแพงเพชร เน้นอำเภอเมืองกำแพงเพชร
พิกัด: 16°29′0″N 99°31′12″E﻿ / ﻿16.48333°N 99.52000°E﻿ / 16.48333; 99.52000
ประเทศ:  ไทย
จังหวัด: กำแพงเพชร
พื้นที่
 • ทั้งหมด: 1,348.536 ตร.กม. (520.673 ตร.ไมล์)
ประชากร (2566)
 • ทั้งหมด: 207,335 คน
 • ความหนาแน่น: 153.75 คน/ตร.กม. (398.2 คน/ตร.ไมล์)
รหัสไปรษณีย์ : 62000
รหัสภูมิศาสตร์: 6201
ที่ตั้งที่ว่าการ: ที่ว่าการอำเภอเมืองกำแพงเพชร ถนนปิ่นดำริห์ ตำบลในเมือง อำเภอเมืองกำแพงเพชร จังหวัดกำแพงเพชร 62000
 ส่วนหนึ่งของสารานุกรมประเทศไทย
เมืองกำแพงเพชร เป็นอำเภอหนึ่งของจังหวัดกำแพงเพชร เป็นอำเภอศูนย์กลางการบริหาร ศูนย์กลางคมนาคม ศูนย์กลางธุรกิจ และศูนย์กลางทางศาสนาและวัฒนธรรมของจังหวัดกำแพงเพชร
ที่ตั้งและอาณาเขต

อำเภอเมืองกำแพงเพชรตั้งอยู่ทางตอนกลางค่อนไปทางทิศตะวันตกเฉียงเหนือของจังหวัด มีอาณาเขตติดต่อกับเขตการปกครองข้างเคียง ดังนี้
ทิศเหนือ ติดต่อกับอำเภอโกสัมพีนครและอำเภอพรานกระต่าย
ทิศตะวันออก ติดต่อกับอำเภอไทรงามและอำเภอทรายทองวัฒนา
ทิศใต้ ติดต่อกับอำเภอคลองขลุงและอำเภอปางศิลาทอง
ทิศตะวันตก ติดต่อกับอำเภอคลองลาน
การปกครองส่วนภูมิภาค

อำเภอเมืองกำแพงเพชรแบ่งเขตการปกครองย่อยออกเป็น 16 ตำบล 220 หมู่บ้าน ได้แก่
| 0 | 1 | 2 | 3 | 4 | 5 | 6 | 7 | 8 | 9 | 10 | 11 |
| --- | --- | --- | --- | --- | --- | --- | --- | --- | --- | --- | --- |
| 1. | ในเมือง |  | (Nai Mueang) |  |  |  |  | 9. | คณฑี |  | (Khonthi) |
| 2. | ไตรตรึงษ์ |  | (Trai Trueng) |  |  |  |  | 10. | นิคมทุ่งโพธิ์ทะเล |  | (Nikhom Thung Pho Thale) |
| 3. | อ่างทอง |  | (Ang Thong) |  |  |  |  | 11. | เทพนคร |  | (Thep Nakhon) |
| 4. | นาบ่อคำ |  | (Na Bo Kham) |  |  |  |  | 12. | วังทอง |  | (Wang Thong) |
| 5. | นครชุม |  | (Nakhon Chum) |  |  |  |  | 13. | ท่าขุนราม |  | (Tha Khun Ram) |
| 6. | ทรงธรรม |  | (Song Tham) |  |  |  |  | 14. | คลองแม่ลาย |  | (Khlong Mae Lai) |
| 7. | ลานดอกไม้ |  | (Lan Dokmai) |  |  |  |  | 15. | ธำมรงค์ |  | (Thammarong) |
| 8. | หนองปลิง |  | (Nong Pling) |  |  |  |  | 16. | สระแก้ว |  | (Sa Kaeo) |